Folketing
2003-12-04

I regeringens egen klimastrategi står der, at det ikke engang kan betale sig at bruge vedvarende energi, hvis man skal nedbringe: Det er for dyrt. Jamen hvordan skal kinesere og andre få det indtryk, at vi selv helhjertet går ind for anvendelsen af vedvarende energi og energibesparelser, hvis vi siger, at det er for dyrt for Danmark? Hvordan skulle det være godt for dem, hvis ikke det er godt for os selv? Det er problemet. Jeg tror i virkeligheden, at hr. Kim Andersen er oprigtig, når han siger, at Venstre ikke ønsker at afskaffe det. Det kan man jo næsten heller ikke ønske sig, for det er jo tusindvis af arbejdspladser, mange milliarder kroner i eksport, teknologiudvikling osv. Men som vi jo vil høre om under næste punkt, er industrien ved at miste modet. Teknologiudviklingen og forskningen er gået i stå, opstillingen er ophørt, og ingen vil byde på de betingelser, der nu bydes. Det kommer vi jo tilbage til, for vi er kommet med et konkret forslag til, hvad man kan gøre, og der har hr.